Gedagte vir die dag: ’n Gebed oor vermoënsFoto: pixabay.com Baie word verwag van hulle aan wie baie gegee is, en nog veel meer word vereis van hulle aan wie soveel meer gegee is. (Lukas 12:48) “Here, ek is dalk nie die sterkste, die vinnigste, die slimste of die mooiste nie, maar ek weet U kan my nog steeds vir groot dinge gebruik. Leer my dat die vermoëns wat U vir my gegee het slegs optimaal benut kan word wanneer hulle vir u doel gebruik word. Wys vir my wat my vermoëns en geestelike gawes is. Ek wil leer hoe om daardie gawes vir U te gebruik, en nie net vir myself nie sodat ek kan besef wat dit beteken om U te dien en te eer. Wys vir my hoe om my vermoëns by u plan in te pas sodat my lewe in u oë goeie resultate sal oplewer.”